ระเบียบนายทะเบียนสหกรณ์

ว่าด้วยหลักเกณฑ์การพิจารณาให้ความเห็นชอบในการซื้อหุ้นของสถาบันที่ประกอบธุรกิจอันทำให้เกิดความสะดวกหรือส่งเสริมความเจริญแก่กิจการของสหกรณ์

พ.ศ. ๒๕๖๗

ด้วยเป็นการสมควรกำหนดหลักเกณฑ์ในการพิจารณาให้ความเห็นชอบสหกรณ์และชุมนุมสหกรณ์ในการลงทุนซื้อหุ้นของสถาบันที่ประกอบธุรกิจอันทำให้เกิดความสะดวกหรือส่งเสริมความเจริญแก่กิจการของสหกรณ์ เพื่อให้มีแนวทางและวิธีปฏิบัติในการพิจารณาให้ความเห็นชอบ สำหรับรองนายทะเบียนสหกรณ์ที่ปฏิบัติการแทนนายทะเบียนสหกรณ์

อาศัยอำนาจตามความมาตรา ๑๖ (๘) ประกอบมาตรา ๖๒ (๖) แห่งพระราชบัญญัติติสหกรณ์ พ.ศ. ๒๕๔๒ และที่แก้ไขเพิ่มเติม อธิบดีกรมส่งเสริมสหกรณ์ในฐานะนายทะเบียนสหกรณ์จึงกำหนดระเบียบนายทะเบียนสหกรณ์ ดังนี้

ข้อ ๑ ระเบียบนี้เรียกว่า “ระเบียบนายทะเบียนสหกรณ์” ว่าด้วยหลักเกณฑ์การพิจารณาให้ความเห็นชอบในการซื้อหุ้นของสถาบันที่ประกอบธุรกิจอันทำให้เกิดความสะดวกหรือส่งเสริมความเจริญแก่กิจการของสหกรณ์ พ.ศ. ๒๕๖๗"

ข้อ ๒ ระเบียบนี้ใช้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ บรรดาระเบียบ คำสั่ง ประกาศ หรือคำแนะนำอื่นใด ในส่วนที่กำหนดไว้แล้วขัดหรือแย้ง กับระเบียบนี้ ให้ใช้ระเบียบนี้แทน

ข้อ ๔ ในระเบียบนี้

“สหกรณ์” หมายความว่า สหกรณ์ที่มีเงินคงเหลือจากเงินที่ไปดำเนินธุรกิจปกติ และไม่เข้าลักษณะ การกู้ยืมเงินเพื่อนำมาลงทุน

“ชุมนุมสหกรณ์” หมายความว่า ชุมนุมสหกรณ์ที่มีเงินคงเหลือจากเงินที่ไปดำเนินธุรกิจปกติ และไม่เข้าลักษณะการกู้ยืมเงินเพื่อนำมาลงทุน

“สถาบัน” หมายความว่า บริษัทซึ่งอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์ฯ รวมถึงสถาบันการเงินตามกฎหมายว่าด้วยธุรกิจสถาบันการเงินซึ่งตั้งขึ้นก่อนที่สหกรณ์หรือชุมนุมสหกรณ์ยื่นคำขอ

“ซื้อหุ้น” หมายความว่า การซื้อหุ้นสามัญของสถาบันที่มีทุนซึ่งแบ่งเป็นหุ้น

ข้อ 5 สหกรณ์หรือชุมนุมสหกรณ์ที่ประสงค์จะซื้อหุ้นของสถาบันที่ประกอบธุรกิจอันทำให้เกิดความสะดวกหรือส่งเสริมความเจริญแก่กิจการของสหกรณ์ เป็นผู้ยื่นคำขอความเห็นชอบต่อนายทะเบียนสหกรณ์ ซึ่งมีหลักเกณฑ์การพิจารณา ดังนี้

(๑) สหกรณ์หรือชุมนุมสหกรณ์จะต้องมีเงินคงเหลือจากเงินที่ไปดำเนินธุรกิจปกติ โดยให้พิจารณาจากการเงินประจำปี ๓ ปียัญชีย้อนหลัง และงบทดลอง ณ วันสิ้นเดือนสุดท้ายก่อนยื่นคำขอความเห็นชอบ

(๒) สหกรณ์หรือชุมนุมสหกรณ์จะต้องไม่เข้าลักษณะการกู้ยืมเงินนำลงทุนเพื่อแสวงหาผลตอบแทนโดยให้พิจารณาจากสหกรณ์หรือชุมนุมสหกรณ์ที่ไม่มีรายการเงินกู้ยืมระยะยาวจากสหกรณ์อื่น ชุมนุมสหกรณ์สถาบันการเงิน กองทุนหรือหน่วยงานของรัฐ ตามงบทดลอง ณ วันสิ้นเดือนสุดท้ายก่อนยื่นคำขอความเห็นชอบ

ข้อ 6 เอกสารและหลักฐานประกอบการยื่นคำขอความเห็นชอบซื้อหุ้นของสถาบัน ให้ยื่นเอกสารและหลักฐานประกอบการพิจารณา ดังนี้

(๑) หนังสือขอความเห็นชอบซื้อหุ้นสถาบันที่สหกรณ์หรือชุมนุมสหกรณ์เสนอต่อนายทะเบียนสหกรณ์

(๒) สำเนารายงานการประชุมใหญ่ของสหกรณ์หรือชุมนุมสหกรณ์ครั้งที่มีมติเห็นชอบกรอบการลงทุนและเอกสารประกอบการพิจารณาของที่ประชุมใหญ่

(๓) สำเนารายงานการประชุมคณะกรรมการดำเนินการสหกรณ์หรือชุมนุมสหกรณ์ครั้งที่มีมติให้ขอความเห็นชอบลงทุนซื้อหุ้นของสถาบัน

(๔) งบการเงินของสหกรณ์หรือชุมนุมสหกรณ์ ๓ ปียัญชีย้อนหลัง และงบทดลองณ วันสิ้นเดือนสุดท้ายก่อนยื่นคำขอความเห็นชอบ

(๕) เอกสารประกอบการพิจารณาอื่นที่เกี่ยวข้อง

ทั้งนี้ ประธานกรรมการหรือผู้ปฏิบัติหน้าที่แทนประธานกรรมการลงนามกำกับเอกสารหลักฐานทุกแผ่น

ข้อ ๙ หลักเกณฑ์การพิจารณาให้ความเห็นชอบสหกรณ์ชื่อหุ้นบริษัท ให้พิจารณาตามหลักเกณฑ์ดังต่อไปนี้

(๑) ความสะดวกแก่กิจการของสหกรณ์ ให้หมายถึง บริษัทอำนวยความสะดวกแก่สหกรณ์ในเรื่องหนึ่งเรื่องใด ดังต่อไปนี้

(ก) หักเงินค่าหุ้นหรือหักเงินของสมาชิกชำระหนี้หรือภาระผูกพันให้แก่สหกรณ์

(ข) การสนับสนุนบุคลากรปฏิบัติงานในสหกรณ์

(ค) การให้ใช้สถานที่ตั้งสำนักงาน

(ง) การให้ใช้ที่ดิน ระบบสาธารณูปโภคหรือระบบสารสนเทศ

(จ) การให้ใช้เทคโนโลยีหรือช่วยพัฒนาด้านเทคโนโลยีหรือพัฒนาแอปพลิเคชันเพื่อให้บริการแก่สมาชิก ทั้งนี้ ต้องไม่เข้าลักษณะการจ้างทำของหรือสัญญาต่างตอบแทน

การให้ความเห็นชอบตาม (ก) - (จ) ต้องพิจารณาจากหลักฐานระหว่างสหกรณ์กับบริษัท

(๒) ความเจริญแก่กิจการของสหกรณ์ ให้หมายถึง บริษัทส่งเสริมความเจริญแก่กิจการของสหกรณ์ในเรื่องหนึ่งเรื่องใด โดยสนับสนุนการดำเนินธุรกิจของสหกรณ์อย่างต่อเนื่องไม่น้อยกว่า ๕ ปี ดังต่อไปนี้

(ก) ให้ทุนประเดิม

(ข) เงินบริจาค

(ค) ให้กู้ยืมโดยไม่คิดดอกเบี้ยหรือคิดอัตราดอกเบี้ยต่ำกว่าปกติ

(ง) การให้ความช่วยเหลือทางวิชาการหรือเทคโนโลยีแก่สหกรณ์ โดยมีผลงานเป็นที่ประจักษ์

(จ) รับซื้อผลผลิตที่เป็นธุรกิจหลักของสหกรณ์

(ฉ) เพิ่มช่องทางการจำหน่ายสินค้าให้กับสหกรณ์

(ช) การประชาสัมพันธ์สินค้าให้กับสหกรณ์

การให้ความเห็นชอบตาม (ก) - (ช) ต้องพิจารณาจากหลักฐานระหว่างสหกรณ์กับบริษัท

ข้อ ๑๐ หลักเกณฑ์การพิจารณาให้ความเห็นชอบสหกรณ์ชื่อหุ้นสถาบันการเงิน ให้พิจารณาตามหลักเกณฑ์ดังต่อไปนี้

(๑) ความสะดวกแก่กิจการของสหกรณ์ ให้หมายถึง สถาบันการเงินดำเนินกิจการที่ส่งเสริมความสะดวกแก่กิจการสหกรณ์ในเรื่องหนึ่งเรื่องใด ดังต่อไปนี้

(ก) สถาบันการเงินนั้นรวมกับสหกรณ์พัฒนาเทคโนโลยีทางการเงินของสหกรณ์ เพื่อให้บริการแก่สมาชิก โดยไม่คิดค่าใช้จ่าย

(ค) หักเงินฝากสมาชิกส่งชำระค่าหุ้นหรือชำระหนี้ให้แก่สหกรณ์ โดยไม่คิดค่าธรรมเนียม/ค่าบริการ หรือคิดในอัตราที่ต่ำกว่าลูกค้าทั่วไป และต้องมีจำนวนสมาชิกที่ใช้บริการไม่น้อยกว่าร้อยละ ๕๐ ของจำนวนสมาชิกทั้งหมด

การให้ความเห็นชอบตาม (ก) - (ค) ต้องพิจารณาจากหลักฐานระหว่างสหกรณ์กับสถาบันการเงิน
(๒) ความเจริญแก่กิจการของสหกรณ์ ให้หมายถึง สถาบันการเงินดำเนินกิจการที่ส่งเสริมความเจริญแก่กิจการสหกรณ์ในเรื่องหนึ่งเรื่องใด ดังต่อไปนี้
(ก) การลดหรืองดคิดค่าธรรมเนียมในการทำธุรกรรมทางการเงิน เช่น การโอนเงิน การทำหนังสือค้ำประกัน การรับอาวัล เป็นต้น
(ข) ให้งินกู้ดอกเบี้ยต่ำกว่าปกติที่คิดกับลูกค้าทั่วไปเพื่อเป็นทุนหมุนเวียนในการให้สมาชิกกู้หรือเพื่อการดำเนินธุรกิจอื่นของสหกรณ์

การให้ความเห็นชอบตาม (ก) - (ข) ต้องพิจารณาจากหลักฐานระหว่างสหกรณ์กับสถาบันการเงิน ส่วนที่ ๒ ชุมนุมสหกรณ์

ข้อ ๑๑ สถาบันที่ชุมนุมสหกรณ์จะขอความเห็นชอบตามระเบียบนี้ ให้ถือว่าสถาบันการเงินที่ชุมนุมสหกรณ์ทำธุรกรรมทางการเงินเป็นปกติ หรือที่ชุมนุมสหกรณ์ทำธุรกรรมทางการเงินกับสหกรณ์สมาชิกเป็นปกติ ถือเป็นการอำนวยความสะดวกหรือส่งเสริมความเจริญแก่กิจการของชุมนุมสหกรณ์

หลักเกณฑ์การพิจารณาให้ความเห็นชอบชุมนุมสหกรณ์ซื้อหุ้นสถาบันการเงิน ให้นำความตามข้อ ๑๐ มาใช้บังคับโดยอนุโลม

หมวด ๓

การพิจารณาให้ความเห็นชอบของนายทะเบียนสหกรณ์

ข้อ ๑๒ การให้ความเห็นชอบซื้อหุ้นสถาบันจะต้องพิจารณาความมั่นคงของสถาบันนั้น โดยให้พิจารณาจากการได้รับการจัดอันดับความน่าเชื่อถือ (Credit Rating) ที่ระดับ AA ขึ้นไป จากบริษัทจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์

ข้อ ๑๓ เมื่อสหกรณ์หรือชุมนุมสหกรณ์ถือหุ้นสถาบันใดแล้ว ต่อมาหุ้นของสถาบันนั้นถูกปรับลดอันดับความน่าเชื่อถือต่ำกว่าวระดับที่กำหนดตามข้อ ๑๒ สหกรณ์หรือชุมนุมสหกรณ์อาจยังคงถือหุ้นดังกล่าวต่อไปได้

ข้อ ๑๔ เมื่อนายทะเบียนสหกรณ์ให้ความเห็นชอบซื้อหุ้นของสถาบันตามระเบียบนี้ ให้แก่สหกรณ์หรือชุมนุมสหกรณ์ใดแล้ว ให้มีผลบังคับกับการลงทุนเฉพาะในรอบปีบัญชีนั้น

สำหรับการชุมนุมสหกรณ์ใดที่ประสงค์จะลงทุนซื้อหุ้นของสถาบันเพิ่มเติมในปีบัญชีถัดไป สหกรณ์จะต้องได้รับความเห็นชอบจากนายทะเบียนสหกรณ์ตามระเบียบนี้ก่อนดำเนินการ

ทั้งนี้ ไม่กระทบต่อการลงทุนที่ได้ดำเนินการไปก่อนระเบียบนี้ใช้บังคับ สำหรับสหกรณ์หรือชุมนุมสหกรณ์ยังคงถือหุ้นดังกล่าวต่อไปได้

ประกาศ ณ วันที่ ๒๙ พฤษภาคม พ.ศ. ๒๕๖๗

วิศิษฐ์ ศรีสุวรรณ์
อธิบดีกรมส่งเสริมสหกรณ์
นายทะเบียนสหกรณ์